Rusia bëri thirrje për vazhdimin e negociatave Prishtinë-Beograd
Vitali Çurkin kritikoi një raport të kryeadministratorit Ahtisari si dhe përfaqësuesit e Kombeve të Bashkuara se nxitojnë për të shpall
Ambasadori rus në Kombet e Bashkuara, Vitali Çurkin përsëriti qendrimin e Rusisë se Këshilli i Sigurimit nuk mund të imponojë një zgjidhje për statusin e Kosovës ndërkohë që nuk ka një marrëveshje mes Prishtinës dhe Beogradit. Zoti Çurkin u largua para kohe nga salla e mbledhjes së Këshillit të Sigurimit dhe në komentet që bëri për gazetarët kritikoi ashpër raportin e paraqitur nga kryeadministratori i Kosovës Joakim Ryker, një raport periodik mbi përmbushjen e standardeve të caktuara nga komuniteti ndërkombëtar. Ambasadori rus e quajti raportin të njëanshëm. Përfaqësuesi rus në Kombet e Bashkuara tha se Rusia është gjithashtu kundër zvarritjeve dhe shtyrjeve të procesit për statusin por bëri thirrje për vazhdimin e negociatave mes Prishtinës dhe Beogradit. Megjithëse bisedimet e Vjenës përfunduan pa sukses, tha ai, në to pati elementë interesantë. Zoti Çurkin tha se për të është e paimagjinueshme se si Këshilli i Sigurimit mund të imponojë një zgjidhje kur palët nuk janë dakord. “Të parashikosh pashmangshmërinë dhe nevojën absolute për një zgjidhje të menjëhershme, kjo është e padobishme”, tha ambasadori rus. I pyetur nëse Rusia do t’i vinte veton propozimit të Ahtisarit në Këshillin e Sigurimit, zoti Çurkin tha: tha ambasadori rus. Në komentet që bëri për gazetarët, shefi i UNMIK-ut, Joahim Ryker, i cili në sesionin me dyer të mbyllura shoqërohej nga Presidenti Fatmir Sejdiu, hodhi poshtë kritikat se gjendja e zbatimit të standardeve në Kosovë le për të dëshiruar. Në përgjigje të kritikave të zotit Çurkin se shefi i UNMIK-ut kishte diskutuar në sesion mbi pashmangshmërinë e pavarësisë, zoti Ryker nguli këmbë se ai nuk kishte dalë jashtë mandatit të vet. tha zoti Ryker. Nga ana e tij, përfaqësuesi amerikan në Kombet e Bashkuara, Alehandro Wolf, tha se raporti i zotit Ryker ishte i balancuar dhe objektiv. Ai tha se kishte arritur në përfundime të ndryshme për këtë raport me përfaqësuesin rus. I pyetur nga Zëri i Amerikës lidhur me sugjerimin rus për vazhdimin e bisedimeve, zëdhënësi i UNOSEK-ut, Remi Durlo tha se procesi i bisedimeve të Vjenës është ezauruar dhe se komentet e zotit Çurkin në Nju Jork ishin thjesht përsëritje e atyre që zyrtarët rusë kanë thënë edhe më parë. //ze//